Yekker ɛemmi-s yerra yemma-s u yesɛa-d yid-s 7 warraw-is, meḥsub Jeddi Ɛli Gueɛrab, yesɛa 7 watmaten s yemma-s. Atmaten-agi-ines, ur qbilen ara beṭṭu gar-asen. Nnan ulamek netta, weḥd-s, ad yawi amur, nekni deg sebɛa, ad nawi amur. Ihi, i wakken ad tnɣen, kkren segrarben-t. teqqim yemma-s 3 n wussan mebla lmakla. Mi ceyyɛen aklinsen i wakken ad d-yawi alim deg utemmu, yufa-t dinna. Yewweḍ-d s axxam, yenna-s i yemma-s :’’ a lalla, mmi-m ha-t-an deg utemmu.’’ Tekker yemma-s, tesseɣres lḥiǧab-is, truḥ s tazla ɣer wanda akken yella. Mi tewweḍ, tḥawet-it i wakken ad yuɣal s axxam, yugi. Syin, kkren ruḥen ɣer temɛemmert deg Ɛezzuzen. Yeɣra ayen yeɣra, syin yenna-s